

Αρκαλοχώρι, 26/ 03 /2025

Προς: ΜΜΕ

**ΔΕΛΤΙΟ ΤΥΠΟΥ**

**«Άνοιξη… γένους θηλυκού»: Ο Δήμος Μινώα Πεδιάδας, σε συνεργασία με το Σχολείο Δεύτερης Ευκαιρίας Καστελλίου και τον Πολιτιστικό Σύλλογο Καστελλίου καλωσορίζουν την Άνοιξη**

Ο Δήμος Μινώα Πεδιάδας, σε συνεργασία με το Σχολείο Δεύτερης Ευκαιρίας (ΣΔΕ) Καστελλίου και τον Πολιτιστικό Σύλλογο Καστελλίου, διοργανώνουν εκδήλωση με τίτλο: **«Άνοιξη… γένους θηλυκού»,** την Κυριακή 6 Απριλίου 2025 και ώρα 5:00 μ.μ. στο Πολιτιστικό Κέντρο «Μιχάλης Σάλλας». Ένας ύμνος στην Άνοιξη και στη Γυναίκα, που έχουν κοινά χαρακτηριστικά την ομορφιά, τη γονιμότητα, την αναγέννηση, το μυστήριο, τη δημιουργία της ζωής.

Στο πλαίσιο της εκδήλωσης θα λειτουργήσει η έκθεση «Οι Γυναίκες ζωγραφίζουν την Άνοιξη», που θα περιλαμβάνει έργα γυναικών ερασιτεχνών ζωγράφων του Δήμου Μινώα Πεδιάδας, ενώ θα πραγματοποιούνται ποικίλες παράλληλες δράσεις.

**ΠΡΟΓΡΑΜΜΑ ΕΚΔΗΛΩΣΗΣ:**

**17:00:** Καλωσορίζουμε την Άνοιξη στον προαύλιο χώρο του Πολιτιστικού Κέντρου «Μιχ. Σάλλας». Φυτεύουμε αρωματικά φυτά και βότανα.

**19.00:** «Οι Γυναίκες ζωγραφίζουν την Άνοιξη» . Παρουσίαση της έκθεσης ζωγραφικής με έργα γυναικών ερασιτεχνών ζωγράφων του Δήμου μας.

**19.30:** Καλωσόρισμα από την Αντιδήμαρχο Πολιτισμού και Βιώσιμης Τουριστικής Ανάπτυξης κα. Καλλιόπη Αποστολογιωργάκη.

- Χαιρετισμοί.

- Απαγγελία ποίησης από τη σκηνοθέτιδα -ηθοποιό Μαρίνα Σπανάκη

-Μουσική παράσταση. Τραγούδια για τη Γυναίκα και την Άνοιξη από τους: Κατερίνα Γαργανουράκη (λύρα, τραγούδι), Γεωργία Αποστολογιωργάκη (μπεντίρ, τραγούδι), Αναστασία Σταυρακάκη (κιθάρα, τραγούδι), Σοφία Καρυωτάκη (όμποε, αρμόνιο, τραγούδι), Νίκος Μέμμος (λαούτο).

Η εκδήλωση θα κλείσει με παραδοσιακούς κρητικούς χορούς από τη γυναικεία χορευτική ομάδα «Ζερβόδεξοι». Θα ακολουθήσει κέρασμα με εδέσματα από την κρητική γαστρονομία